kardosdrur/scandi-wiki huggingface dataset:
Deutsch-Hannoversche Partei

Deutsch-Hannoversche Partei (DHP) var et konservativt-føderalistisk parti i Preussen og Tyskland.

Det blev grundlagt i 1869 som protest mod den preussiske anektion af kongeriget Hannover. Dets mål var en genopbygning af det welfiske dynasti i Hannover, og det blev derfor også kaldet Welfenpartei (Welferpartiet).

Efter 1918 gik partiet ind for at Hannover skulle være selvstændigt fra Preussen og få status som en egen tysk forbundsstat. I 1933 opløste partiet sig selv, for at komme et forbud i forkøbet.

Partiet blev grundlagt igen som Niedersächsische Landespartei i 1945, og omdøbt Deutsche Partei i 1947.

I 1953 grundlagde en dissidentfraktion i Deutsche Partei et nyt parti under det gamle navn, Deutsch-Hannoversche Partei. Det blev ingen større succes, og dette parti gik igen ind i Deutsche Partei i 1962.

Eksterne henvisninger 

Etableret i 1869
Ophørt i 1933
Konservative partier
Tidligere politiske partier i Tyskland
Weimarrepublikken
Bene Israel

Bene Israel (Hebraisk: "Sønner af Israel") er betegnelsen for en etnisk gruppe af jøder, der i 1800-tallet migrerede fra landområder og mindre byer i det vestlige Maharashtra i Indien til nærliggende større byer, først og fremmest Mumbai (Bombay), men derudover også til Pune, Ahmadabad samt Karachi (under den senere deling af Indien, som afsluttede kolonitiden, blev Karachi en del af Pakistan). Bene Israel udgjorde både før og efter disse migrationsbølger den største jødiske befolkningsgruppe på det indiske subkontinent, ligesom de udgør hovedparten af dem, som ofte under en samlet betegnelse kaldes for pakistanske jøder. Modersmålet for Bene Israel-gruppen er Judæo-Marathi, en underkategori inden for Marathi-sproggruppen. Hovedparten af Bene Israel-gruppen er i dag emigreret til Israel.

Eksterne henvisninger 

Religion
Jødedom
Etnicitet
Andy Trudeau

Andy Trudeau er en fiktiv figur i Tv-serien Heksene fra Warren Manor (originaltitel Charmed) produceret af The WB Television Network (The WB). 

Han spilles af Ted King.

Andy Trudeau opvoksede sammen med Prue, Piper og Phoebe. De var naboer. Som barn stod han nær der alle sammen, og derfor måtte Penny nogle gange rense hans tankegang for al den magi han havde set i Halliwell Søstrenes hus.

I high school blev han kærester med Prue i en kort tid, og deres yndlings mødested var på deres specielle bænke- gynge. Efter high school, slog de op og han flyttede ud af sit barndomshjem til Washington, og senere til Portland.

Så blev gift, og senere skilt, som skete mellem hans College år og før han flyttede tilbage til San Francisco. Han havde stadig gode vilkår med sin ekskone Susan, som ikke ville fjerne hans efternavn selvom de var blevet skilt. Andy flyttede til San Francisco og blev Politi Betjent, som den tredje generation i hans familie, for San Francisco Police Department (San Francisco Politi Afdeling). Og han blev tilfældigt overdraget til næsten alle de politi sager som involverede Halliwell Søstrene. Han arbejder med Darryl Morris som hans partner, selvom han skaber en lille smule bedrøvelse til darryl. Fordi at Andy altid er et skridt foran ham i politi sagerne.

Eksterne henvisninger 
 

Heksene Fra Warren Manor Figurer
Semco Maritime

Semco Maritime A/S med hovedkvarter i Esbjerg, er en førende leverandører til offshore-sektoren i Danmark og udlandet samt til energisektoren både offshore og onshore. Virksomheden har udover Danmark også afdelinger i blandt andet England, Norge, Dubai, Singapore, Mellemamerika og USA.

I 2006 opkøbtes Esbjerg Oilfield Services. Semco Maritime er 100% ejet af C.W. Obel A/S. 

Semco Maritime deltager som hovedentreprenør eller underentreprenør inden for følgende markedssektorer:

 Olie og Gas 
 Vindenergi
 Rigprojekter
 Energiprojekter

I starten af 2016 tog virksomheden et nybygget domicil i brug, som er placeret ved Esbjerg Strand.

Referencer

Eksterne henvisninger 
 Semco Maritime (officiel hjemmeside)

Energivirksomheder i Danmark
Virksomheder i Esbjerg
Beta Esrael

Beta Esrael el. Beta Israel (Hebræisk: ביתא ישראל), også kendt under betegnelsen Falasha (amharisk for "fremmede", anvendt om gruppen af jødiske etiopiere) er jøder af etiopisk oprindelse. Etiopiske jøder samt yemenitiske jøder betegnes også Chabashim (fra Habesha). Den lovgivning, som staten Israel gennemførte i 1950 for at fremme genbosættelsen af jøder i den nyetablerede jødiske stat Israel, fik mere end 90.000 (over 85% af den samlede gruppe) til at emigrere til Israel, hovedsagelig under de migrationsbølger, der betegnes Operation Moses (1984) og Operation Solomon (1991), men migrationen fortsætter stadig, og der er i dag kun ganske få jøder tilbage i Etiopien. Den relaterede gruppe Falash Mura er etiopiske jøder, som konverterede til kristendommen, men som senere er vendt tilbage til den jødiske tro.

Religion
Jødedom
Etnicitet
Rasterinterrupt

Et rasterinterrupt er et interrupt-signal i computere, som normalt genereres af det kredsløb i computeren der sørger for at generere det billedsignal der vises på computerens skærm. Sådanne signaler kan på visse computersystemer (især de små 8-bit hjemmecomputere fra 1980'erne) udnyttes til at skabe effekter som det grafiske kredsløb ikke kan klare uden cpuens medvirken.

Princippet i raster-interrupt
"Raster" er et begreb der stammer fra skærme der bruger et billedrør i stedet for de mere moderne LCD- og plasmaskærmet: I billedrøret sørger en stråle af elektroner for hele tiden at "gentegne" skærmbillede; linje for linje, startende i toppen af skærmen. Da computerens grafiske kredsløb hele tiden "ved" hvor på skærmen denne elektronstråle er nået, foreligger muligheden for at generere et interrupt-signal hver gang strålen er nået midtvejs ned over skærmen: Programmerer man nu cpu'en til for eksempel at skifte skærmfarve, eller fra tekstskærm til højopløselig grafik (og tilbage igen når strålen starter forfra med at gentegne skærmbilledet fra toppen af skærmen), kan man "dele" skærmen i to sektioner med hver sin farve, eller tekst det ene sted og grafik det andet, selv om grafikkredsløbet ikke i sig selv er i stand til det. På føromtalte små 8-bit computersystemet blev dette princip udnyttet i stor stil til at "sprænge rammerne" for hvad computerens grafiske hardware ellers formåede.

Anvendelse
Commodore 64, med dens integrerede grafik-kredsløb VIC-II, har et flektibelt rasterinterrupt-system, som blev udnyttet i stor stil både i "demo'er" og i egentlige computerspil, til at skabe effekter som VIC-II ellers ikke kunne klare alene, f.eks. til at vise et "bevægeligt" spilleområde sammen med et stationært tekstområde til pointstilling og anden information, vise flere end de 8 hardware-sprites som VIC-II understøttede, og meget andet.

Det grafikkredsløb, "ANTIC", som Atari brugte i deres 8-bit maskiner, råder over et system for såkaldte display list interrupts, der tjener stort set samme formål som rasterinterrupts i Commodore 64's VIC-II.

Andre systemer har mindre omfattende faciliteter for rasterinterrupts: Eksempelvis kan Nintendo Entertainment System udløse et rasterinterrupt når skærmens raster starter forfra i toppen af billedet. Ved at sætte cpuen til løbende at "holde øje" med (polle) et såkaldt "hit flag" kunne man til en vis grad skabe nogle af de samme effekter som mere avancerede rasterinterrupt-systemer, om end denne metode stiller større krav til cpu'en. Senere fandt man dog på at udvide de spilmoduler der blev brugt i Nintendo'en med et kredsløb der kunne levere egentlige rasterinterrupts.

På Commodore Amiga hed det grafiske hjælpekredsløb Copper, og blev tilsvarende brugt til at omgå hardwarens begrænsninger og lave "umulige" effekter og tricks, fortrinsvis i retning af bedre grafisk opløsning eller større farvedybde.

Computergrafik
Newtonmeter

Newtonmeter er SI-enheden for drejningsmoment, populært sagt den "kraft" hvormed et eller andet, f.eks. et hjul eller låget på et syltetøjsglas, drejes rundt.

På illustrationen til højre strammes møtrikken ved 1 ved at armen til højre trækker nedefter i punktet 2: Det drejningsmoment som møtrikken drejes med, udtrykkes ved den kraft hvormed hånden trækker, multipliceret med afstanden mellem 1 og 3 (den såkaldte "arm"). bruger man SI-enheder, skal kraften udtrykkes i Newton, og "armens" længde i meter, og følgelig bliver SI-enheden for drejningsmoment Newton gange meter, eller helt kort: Newtonmeter.

SI-enheder
Wham!

Wham! var en britisk popgruppe som blev dannet i 1981 af George Michael og Andrew Ridgeley. Gruppen gik i opløsning i 1986, efter at have udgivet 3 
albums.

I dag huskes gruppen især for julesangen "Last Christmas", sommerhittet "Club Tropicana" og pophittet "Wake Me Up Before You Go-Go", som var deres første #1 hit i både UK og USA, og "Freedom" fra 1984, der også nåede førstepladsen i England.

Diskografi 
 Fantastic (1983)
 Make It Big (1984)
 Music from the Edge of Heaven (1986)

Eksterne henvisninger 
 

Popgrupper fra Storbritannien
Duoer
Musikgrupper fra 1981
Ophørt i 1986
Jalalabad

Jalalabad er en by i det østlige Afghanistan, og den største by i provinsen Nangarhar med  indbyggere, tæt på floderne Kabul og Kunar. Byen er forbundet med omkring 150 km landevej til hovedstaden Kabul i vest og ca. samme afstand til Peshawar i Pakistan i øst. Der bor ca. 96.000 mennesker i Jalalabad (offentliggjort i 2002).

Referencer

Eksterne henvisninger 

Byer i Afghanistan
Lene Møller (Bro)

Lene Møller, gift Christensen, Bro og Møller (født 10. maj 1936 i Vordingborg, død 23. august 1995 i Nykøbing Falster) var en dansk skuespiller og socialdemokratisk politiker, bl.a. i Folketinget fra valget 23. januar 1968 til  3. november 1973. Hun huskes nok især for sine hotpants. Hun døde i en trafikulykke, da hun på sin cykel kom ud foran en bil nær sit hjem ved Holeby.

Hun var datter af ingeniør Ove Møller og Grethe født Pedersen.

Ægteskaber 
Lene Møller var gift og skilt fire gange:
 Hendes første ægtefælle var skuespilleren og filminstruktøren Bent Christensen, som hun giftede sig med den 24. februar 1962 i Åstrup Kirke på Sydfyn. Ægteskabet blev opløst i 1969.
 Dernæst giftede hun sig den 26. september 1969 med det konservative folketingsmedlem, cand.polit. Knud Bro.
 Sit tredje ægteskab indgik hun den 17. juli 1974 med direktør, civilingeniør Niels Christian Møller.
 Det fjerde ægteskab indgik hun den 7. december 1984 med den tidligere konservative finansminister og EU-parlamentariker Poul Møller. Dette ægteskab blev opløst i 1988.

Kilder 
 
 

Tidligere folketingsmedlemmer fra Socialdemokraterne
Folketingsmedlemmer i 1960'erne
Folketingsmedlemmer i 1970'erne
Skuespillere fra Danmark
Personer i Kraks Blå Bog (afdøde)
Kommunalbestyrelsesmedlemmer fra Socialdemokraterne
Omkomne ved trafikulykker i Danmark
Personer fra Vordingborg
Åge Skjelborg

Åge Skjelborg er uddannet mag. art. og fandt de første vragstykker af Skuldelevskibene (Skuldelev 2) i Roskilde Fjord i 1956.

Han har skrevet erindringsromanen Vand under neglene om fundet, som er udkommet på Forlaget BIOS august 2006.

Desuden har han udgivet
 Folk og Musik På Anholt. Musik i et ø- og turistsamfund (1975)
 På Sporet af Ufonauten, Berlingske Forlag (1979)
samt en række CD'er med folkemusik.

Eksterne henvisninger 
 Vand under neglene 
 Folkemusik

Videnskabsfolk fra Danmark
Gert Steegmans

Gert Steegmans (født 30. september 1980 i Hasselt, Belgien) er en tidligere belgisk professionel landevejscykelrytter. Han var en stærk sprinter og var dygtig til at få sine holdkammerater frem til en sejr.

Før 2007-sæsonen kom Steegmans over til Quick Step for at hjælpe  Tom Boonen til etapesejre.

Eksterne henvisninger 

Mandlige cykelryttere fra Belgien
Benny Nielsen (svømmer)

Benny Leo Nielsen (født 26. marts 1966 i Ålborg) er en tidligere dansk svømmer.

Benny Nielsen har trænet og boet flere år i USA i Californien og Florida. Han har trænererfaring fra Aalborg Svømmeklub, Politiets Ungdomsklub og som personlig træner for elitetriatleter og elitesvømmere. Han har taget dommerkurser i svømning og har siden 1989 været ansat hos Aalborg Politi.

Vigtigste resultater 
 Olympisk sølv 1988
 VM-bronze 1986
 EM-sølv + -bronze 1987
 EM-sølv 1985
 40 gange dansk mester
 4 gange USA-mester
 Politi-EM: guld 1990
 Dansk rekord i 200 meter butterfly: 1.57,74 minut , som i dag tilhører Viktor Bromer  1.55,29 nordisk rekord

Privat liv
Han har to døtre; Mie og Anne.

Udvalgsposter 
 DIF’s aktivkomité: 1997-2005
 DIF’s bestyrelse: 2001-2005
 DIF’s elitesportudvalg: 1997-2001
 DIF’s ’idræt efter skoletid’-udvalg: Formand 2003-2005
 Idrættens Leder Akademi: 2003-2004

Eksterne henvisninger 
 Benny Nielsen Biography and Olympic Results – Olympics at Sports-Reference.com 
  

Svømmere fra Danmark
Politifolk fra Danmark
Personer fra Aalborg
Olympiske svømmere fra Danmark
Årets fund i dansk idræt
Olympiske medaljevindere i svømning 
Deltagere for Danmark ved sommer-OL 1988
Olympiske sølvmedaljevindere fra Danmark
Medaljevindere ved sommer-OL 1988
Fokker D.VII

Fokker D.VII var en tysk jager udviklet og anvendt under den første verdenskrig. Flytypen blev benyttet af blandt andre den amerikanske hærs luftvåben efter krigen.

Da Fokker D.VII viste sig over frontlinjen i 1917, viste den sig hurtigt at være de allierede flyvemaskiner overlegen. Den var designet af Reinhold Platz og blev valgt, bl.a. på anbefaling af Manfred von Richthofen frem for flere andre design, i en konkurrence afholdt begyndelsen af 1918. Ved krigens afslutning var der blevet bygget mere end 1.700 fly, og det blev anset for det bedste tyske 1. verdenskrigs fly.

Jagerfly i 1. verdenskrig
Fokker-fly
Biplaner
Flyvevåbnet
1-motors propelfly
Militærfly fra Tyskland
Fokker E.III

Fokker E.III var en tysk jager udviklet og anvendt under den første verdenskrig. E.III var den tredje udgave af Fokkers berygtede Eindeckere, og den af dem der blev produceret i højest antal. Flyet lagde navn til "Fokkersvøben", hvor tyskerne havde luftherredømmet over vestfronten i 1915.

E.III var en forbedret udgave af dens forgænger E.II, der ikke var nogen succes, som kun havde marginalt bedre ydelser end E.I. Man øgede vingespændet og vingearealet, og arrangementet for brændstoftanken og ammunitionen blev ændret. Synkroniseringsmekanismen for maskingeværet blev gjort meget sikrere.

268 Fokker E.III leveredes til de tyske flystyrker, og yderligere 14 fly til den tyske marine. 18 E.III blev også solgt til de østrig-ungarske flystyrker.

Eksterne henvisninger 

Jagerfly i 1. verdenskrig
Fokker-fly
1-motors propelfly
Militærfly fra Tyskland
I Want to Tell You

"I Want to Tell You" er en sang med The Beatles på albummet Revolver (1966). Den blev skrevet af guitaristen George Harrison og indspillet den 2. juni 1966 (med bassen overdubbet 3. juni). Arbejdstitlen var "Laxton's Superb" og "I Don't Know". Sangen er bl.a. med til at markere, at det var første gang, bandet inkluderede 3 Harrison-sange på et Beatles-album, hvilket genspejlede hans voksende anseelse som sangskriver.

Musikere 
John Lennon — tamburin, kor, håndklap
Paul McCartney — bas, klaver, kor, håndklap
George Harrison — 2. spors førstevokal, lead guitar, håndklap
Ringo Starr — tromme, maracas

Beatles-sange
Sange fra 1966
Hugo Junkers

Hugo Junkers (født 3. februar 1859 i Rheydt, død 3. februar 1935 i Gauting) var en tysk ingeniør mest kendt for flyene produceret på flyfabrikken Junkers, der er opkaldt efter ham.

Eksterne henvisninger 

 

Opfindere fra Tyskland
Jacob Carstensen

Jacob Carstensen (født 10. september 1978 i Kastrup) er en tidligere dansk elitesvømmer. Han har deltaget ved tre olympiske lege; 1996, 2000 og 2004. Jacob Carstensen svømmede i West Swim Esbjerg.

Hans favoritdisciplin var fri, og han vandt titlen som verdensmester i 400 m fri svømning ved VM på kortbane i 1997 i Göteborg.

Jacob Carstensen er nu (2007) aktiv på det danske livredningslandshold. Han deltog ved EM i livredning i foråret 2007, hvor han vandt bronze i disciplinen surfrace, og var med på holdet der vandt sølv i Taplin.

Eksterne henvisninger
 

Svømmere fra Danmark
Personer fra København
Sopwith Camel

Sopwith Camel var en britisk jager udviklet og anvendt under den første verdenskrig. Den var en meget ustabil og kontrolsensitiv flyvemaskine, som var livsfarlig at flyve for den uerfarne pilot. Jagerflyets særlige egenskaber kunne dog også udnyttes med held af de piloter, som evnede at beherske maskinen. Faktisk opnåede Sopwith Camel flere luftsejre end nogen anden flytype under første verdenskrig.

Jagerfly i 1. verdenskrig
Royal Air Force
Biplaner
Militærfly fra Storbritannien
1-motors propelfly
Lis Møller

Lis Møller f. Olesen (22. december 1918 i København – 24. september 1983 i Ordrup) var en dansk journalist og politiker, der repræsenterede Det Konservative Folkeparti.

Hun var datter af fuldmægtig Johan Frederik Gotschalk og husbestyrerinde Kirsten Olesen. Adoptivdatter af grosserer Hans Marinus Jacobsen og hustru Alma Jacobsen. Gift 28. februar 1942 på Københavns Rådhus med senere folketingsmedlem og finansminister Poul Møller (1919-1997). Mor til Per Stig Møller.

Lis Møller blev uddannet som journalist på de konservative aviser i Holbæk og Sorø og var senere ansat på Nationaltidende og Dagens Nyheder. I 1949 blev hun programsekretær i Danmarks Radio, fra 1956 tilknyttet TV. Hun var kendt for en række interviewprogrammer i radio og tv, som behandlede sociale emner, herunder enlige mødre, narkotikaproblemer og psykisk syge. Ved flere lejligheder gav hendes programmer anledning til nye lovgivningsinitiativer for at afhjælpe de problemer, hendes programmer havde afdækket. I 1974 modtog Lis Møller den største danske radiopris Christian Kryger-prisen.

Hun var medlem af Folketinget 1966-1973 og igen fra 1981 til sin død. Som folketingsmedlem markerede hun sig navnlig som konservativ socialordfører, ind imellem i opposition til sin eget parti, som ikke delte hendes positive syn på bl.a. Christiania og BZ-bevægelsen. Hun stod dog for et klassisk konservativt synspunkt i den forstand, at hun gik meget ind for at socialpolitikken skulle bygge på hjælp til selvhjælp og i betoningen af frivilligt socialt arbejdes væsentlige rolle i den sociale problemløsning. Hun var selv initiativtager til flere væsentlige private sociale organisationer, bl.a. Boligfonden for Enlige Mødre og Danske Daginstitutioner.

Hun er begravet på Bispebjerg Kirkegård.

Hæder 
 1967: PH-prisen
 1972: Ejnar Friis-Hansens Fonds Hæderspris
 1974: Christian Kryger-prisen
 1976: Ridder af Dannebrog
 1978: Den Berlingske Hæderspris
 1978: Birgit Saabyes Mindelegat
 1979: Udnævnt til æres-håndværker af Haandværkerforeningen

Se også 
Møller-familien (politikere)

Litteratur 
 Nikolaj Bøgh: Brødrene Møller. Historien om et konservativt dynasti. København, 2007.

Eksterne henvisninger 
 

Tidligere folketingsmedlemmer fra Det Konservative Folkeparti
Lis
Ansatte i DR
Journalister fra Danmark
Folketingsmedlemmer i 1960'erne
Folketingsmedlemmer i 1970'erne
Folketingsmedlemmer i 1980'erne
Personer i Kraks Blå Bog (afdøde)
Personer i Dansk Biografisk Leksikon
Riddere af Dannebrog
Modtagere af Kryger-prisen
Fri svømning

Fri svømning (i daglig tale blot betegnet fri) er en af de officielle svømmediscipliner ifølge FINA's regler. Fri svømning er ikke en stilart som f.eks. rygcrawl og brystsvømning. Den engelske betegnelse freestyle kan oversættes til fri stil, det er altså valgfrit hvordan man vil svømme. I følge "Australian Macquarie dictionary", er crawl den mest anvendte stilart, da det er den hurtigste måde at svømme på.

Der findes kun få regler for hvordan fri skal svømmes, og det er tilladt at skifte mellem forskellige stilarter, så længe en del af kroppen er over vandet under hele løbet, bortset fra de første 15 m efter starten og efter hver vending. Der er kun få måder at blive diskvalificeret på i fri svømning:
 tyvstart
 svømning under vandet, udover de første 15 m efter start og vendinger
 manglende berøring af kanten i en vending
 gang på bunden af bassinet
 manglende fuldførelse af løbet

Til internationale svømmestævner konkurreres der i 50 m, 100 m, 200 m, 400 m, 800 m og 1500 m. Tidligere svømmede kun kvinder 800 m, mens mændene svømmede 1500 m. Dette gælder stadig ved de olympiske svømmekonkurrencer. Til andre internationale stævner svømmer begge køn begge distancer. Ved små lokale svømmestævner i Danmark er det normalt at der svømmes 25 m fri.

Svømmeteknik
Svømmediscipliner (konkurrencesvømning)

he:שחייה תחרותית#חופשי
Rockabilly

Rockabilly er en musikgenre som opstod i USA i 1950'erns som en blanding af country (hillbilly) og rhythm & blues, med udpring i jump blues og western swing. For dens tilblivelse krediteres oftest Elvis Presley, som måske ikke var den første, der således pepper countrymusikken op, men han gør det på en ny, sexet måde – der skabte røre og mistro i det konservative country-miljø.

Instrumenteringen i rockabilly er simpel, gerne blot to guitarer og en gulvbas. Senere kommer også trommer, klaver og saxofon til. Sangeren må gerne stønne, hikke og sukke – og så gør det selvfølgelig heller ikke noget, hvis han kan præstere nogle sexede hoftevrik! Med rockabilly blev country'ens traditionelle hovedinstrumenter – violin og banjo – dømt gammeldags, og rockabilly'ens popularitet blev en alvorlig trussel mod Nashvilles gudfrygtige country og bluegrass' bagudstræbende lyd.

Rockabillys glansperiode var dog kort (sidste halvdel af 1950'erne). Presleys militærtjeneste, Jerry Lee Lewis' skandalebryllup og Buddy Hollys og Eddie Cochrans dødsfald får en del af skylden, men ikke mindst 'The British invasion' med The Beatles i spidsen bliver rockabillys død, idet det nyetablerede rockpublikum flytter sig herover. Stilen bliver dog genoplivet flere gange, til fordel for bl.a. Brian Setzers Stray Cats.

Rockabilly lader sig vanskeligt skelne fra rock'n'roll. Man kan dog sige, at rockabilly-kunstnerne har country som udgangpunkt, og det er via rockabilly, at rock'n'roll får det hvide publikum i tale. Det er ikke førhen lykkedes for sorte rock'n'roll-kunstnere som Fats Domino eller Chuck Berry.

Af danske rockabilly grupper bør bl.a. nævnes The Jime, der har opnået international anerkendelse, The Alligators, Grumpynators, Taggy Tones og Wild Wax Combo, der de senere år har spillet på samtlige af verdens største rockabilly træf.

Se også 
Rockabillymusikere og bands

Eksterne henvisninger 

Musik fra USA
Forlaget BIOS

Forlaget BIOS er et lille forlag på Østerbro i København, der udgiver litteratur, som har svære kår ved de store forlag. Forfatteren investerer selv i udgivelsen af sin bog. Forlaget kalkulerer med et basisoplag på 1400 solgte bøger, som dækker forlagets og forfatterens investering. Herefter får forfatteren en nettoindtjening på 22% af salgsprisen, hvilket er en høj forfattertakst. Forlaget står for opsætning, trykning og markedsføring. Forfatteren ydes i nogen grad redaktionel bistand, men bestemmer selv over bogens indhold. Forlaget BIOS har også en gren kaldet Forlag1.dk, hvor alle kan prøve kræfter med at udgive deres helt egen bog. Forfatteren har den fuldstændige kontrol over sit bogprojekt, men forlaget assisterer gerne med hjælp til blandt andet korrektur, forside, markedsføring m.m.

Ekstern henvisning 
Forlaget BIOS hjemmeside 
Forlag1.dk hjemmeside 

Forlag fra Danmark
Convar

Begrebet convar. (egentlig: convarietas) bruges om en sammenhørende gruppe af sorter. Den moderne, botaniske betegnelse bør dog være cultivar-gruppe ("cultivar-group"), da organisationen ICNCP (International Code of Nomenclature for Cultivated Plants) i 1995 har besluttet  sig for følgende standard:

En cultivar-gruppe er en gruppe af cultivarer (sorter). Udtrykket er skabt for at kunne klassificere en sort som hjemmehørende i en samlet gruppe af nærtstående sorter.

Begrebet var. (varietas) bør tilsvarende egentlig erstattes af udtrykket cultivar, der så er et underbegreb i forhold til kultivar-gruppen.

Eksterne links
 Database for botaniske taxonomiske kategorier: Convar

Botanik
Will Hunt

Will Hunt (født 5. september 1971) er trommeslager og spiller i genrerne rock og metal. Hunt var med som trommeslager på Tommy Lee's "Never a Dull Moment" tour, og var også medlem af bandet Skrape indtil år 2004, hvor han så skiftede til Dark New Day på fuldtid. I maj 2007 fik Hunt Rocky Grays plads i bandet Evanescence efter Gray forlo bandet. 

Trommeslagere fra USA
Evanescence
Tjek fødselsår